b'\n_START_ARTICLE_\nPeredolskaja\n_START_SECTION_\nMaantiede ja asutus\n_START_PARAGRAPH_\nPeredolskajan kunnan pinta-ala on 437,85 neli\xc3\xb6kilometri\xc3\xa4. Se rajoittuu pohjoisessa Batetskin piirin Batetskin ja id\xc3\xa4ss\xc3\xa4 Moikan kuntiin, etel\xc3\xa4ss\xc3\xa4 Novgorodin alueen \xc5\xa0imskin piiriin ja l\xc3\xa4nness\xc3\xa4 Leningradin alueeseen. Pinta-alasta 72,0\xc2\xa0% on mets\xc3\xa4\xc3\xa4, 21,0\xc2\xa0% maatalousmaata ja 3,0\xc2\xa0% asuinaluetta._NEWLINE_Kuntaan kuuluu 52 kyl\xc3\xa4\xc3\xa4: Bol\xc5\xa1ije Seli\xc5\xa1t\xc5\xa1i, Bol\xc5\xa1oi Terebets, Bol\xc5\xa1oi Volok, Bol\xc5\xa1oje Voinovo, Bor, Borki, Brod, Dedino, Gluhoi Bere\xc5\xbeok, Hot\xc5\xa1uni, Koroksa, Kositskoje, Krasovitsy, K\xc5\xa1eva, Kt\xc5\xa1era, Lapu\xc5\xa1itsy, Lihareva Gorka, Ljo\xc5\xbeno, Ljubenets, Malyi Terebets, Malyi Volot\xc5\xa1ok, Melkovit\xc5\xa1i, Mihailovskoje, Ne\xc5\xbeatitsy, Novoje Ovsino, Obkoli, Ostrov, Otturitsy, O\xc5\xbeogin Volot\xc5\xa1ok, Pav\xc5\xa1itsy, Peredolskaja, Podberezje, Podgorje, Pokrovka, Pusto\xc5\xa1ki, Radove\xc5\xbe, Redbu\xc5\xbe, Ret\xc5\xa1ka, Smyt\xc5\xa1, Staroje Golubkovo, Stolbets, Stra\xc5\xa1evo, \xc5\xa0t\xc5\xa1epino, Svetlaja, Tanina Gora, Tereboni, T\xc5\xa1ernovitsy, Unomer, Zapolje, Zaret\xc5\xa1naja ja Zaupora. Kuudessa kyl\xc3\xa4ss\xc3\xa4 ei ole lainkaan vakituista asutusta.\n_START_SECTION_\nLiikenne, talous ja palvelut\n_START_PARAGRAPH_\nKunnan l\xc3\xa4pi kulkee Batetskin ja \xc5\xa0imskin v\xc3\xa4linen maantie sek\xc3\xa4 Pietarin ja Dnon v\xc3\xa4linen rautatie, jolla on Peredolskajan asema. Kylist\xc3\xa4 on linja-autoyhteydet Batetskiin ja Novgorodiin._NEWLINE_Paikallisista elinkeinoista t\xc3\xa4rkeimpi\xc3\xa4 ovat maa- ja mets\xc3\xa4talous (34\xc2\xa0% vuonna 2009), terveydenhuolto (16\xc2\xa0%) ja koulutus (11\xc2\xa0%). Kunnassa toimii Peredolskojen maatalousyritys. 37\xc2\xa0% ty\xc3\xb6voimasta ty\xc3\xb6skentelee kunnan ulkopuolella ja saman verran ty\xc3\xb6ik\xc3\xa4isist\xc3\xa4 ei k\xc3\xa4y ansiot\xc3\xb6iss\xc3\xa4._NEWLINE_Keskuskyl\xc3\xa4n palveluihin kuuluvat lastentarha, koulu, kulttuuritalo, kirjasto, l\xc3\xa4\xc3\xa4kint\xc3\xa4asema ja posti. Er\xc3\xa4it\xc3\xa4 julkisia palveluja on my\xc3\xb6s muissa kyliss\xc3\xa4.\n_START_SECTION_\nN\xc3\xa4ht\xc3\xa4vyydet\n_START_PARAGRAPH_\nSeudulta on l\xc3\xb6ydetty lukuisia muinaisia asuin- ja hautapaikkoja. Podgorjen kyl\xc3\xa4n l\xc3\xa4hell\xc3\xa4 sijaitseva \xc5\xa0um-gora on yksi Euroopan suurimmista keskiaikaisista kurgaaneista. Rakennusmuistomerkkeihin kuuluvat Terebonin kirkko, O\xc5\xbeogin Volot\xc5\xa1okin, Podberezjen, Radove\xc5\xbein ja Terebonin tsasounat, Podgorjen ja Terebonin kartanoiden puistoalueet sek\xc3\xa4 Stolbetsin ja Zapoljen vanhat talousrakennukset. Historialliset kohteet liittyv\xc3\xa4t toiseen maailmansotaan.'